Sigurd Per Andersen
Store norske leksikon,Teknologi og industri,Teknologi- og industrihistorie,Norsk teknologi- og industrihistorie,Biografier i norsk teknologi- og industrihistorie
Sigurd Per Andersen var norsk maskiningeniør med utdannelse fra Norges tekniske høgskole (NTH) i 1932. Han var professor i maskinteknisk fabrikkdrift og verktøymaskiner samme sted fra 1947.
I perioden mellom endt utdannelse og ansettelsen ved NTH arbeidet han ved flere industribedrifter, mesteparten av perioden hos Norsk Elektrisk & Brown Boveri – først som verkstedsingeniør, senere som driftsteknisk overingeniør.S. P. Andersen var en av de drivende krefter ved opprettelsen av SINTEF (Selskapet for industriell og teknisk forskning ved NTH) i 1950. Han var også aktiv i etableringen av Norges Teknisk Vitenskapsakademi i 1955 og var president der i 1965–1970.Fra 1954 til 1963 var han rektor ved NTH. I denne perioden gjennomgikk høyskolen en stor modernisering og ekspansjon, både faglig og arealmessig. Andersen var en sentral person i dette arbeidet. Les mer i Store norske leksikon Sigurd Andersen i Norsk biografisk leksikon Norges tekniske høgskole SINTEF